PMIndiaData/PMIndiaSum huggingface dataset:
విజయ్ దివస్ సందర్భంగా భారత సాయుధ దళాలకు ప్రధాని ప్రణామాలు

విజయ్ దివస్ ను పురస్కరించుకొని ప్రధాన మంత్రి శ్రీ నరేంద్ర మోదీ భారతీయ సాయుధ దళాల శౌర్య సాహసాలకు ప్రణామాలు అర్పించారు. ఈ సందర్భంగా ప్రధాని తన సందేశంలో ‘ఈ రోజు విజ‌య్ దివ‌స్ కావ‌డంతో మ‌న భార‌తీయ సాయుధ బ‌ల‌గాల అమిత శౌర్య సాహ‌సాల‌కు ప్ర‌ణ‌మిల్లుతున్నా. భారత్ కోసం వారు చేసిన సేవలు అసమానమైనవి’ అని పేర్కొన్నారు.
హౌసింగ్ ఎండ్ హ్యూమ‌న్ సెటిల్‌ మెంట్ రంగం లో సాంకేతిక స‌హ‌కారం తో పాటు సంబంధిత స‌మాచారం యొక్క ఆదాన ప్ర‌దానాన్ని ప్రోత్స‌హించ‌డం కోసం భార‌త‌దేశం మరియు మొరాకో మ‌ధ్య ఎంఒయు వివ‌రాలను మంత్రివ‌ర్గం దృష్టి కి తీసుకురావడమైంది

హౌసింగ్ ఎండ్ హ్యూమ‌న్ సెటిల్‌ మెంట్ రంగం లో సాంకేతిక స‌హ‌కారం తో పాటు సంబంధిత స‌మాచారం యొక్క ఆదాన ప్ర‌దానాన్ని ప్రోత్స‌హించ‌డం కోసం భార‌త‌దేశం మరియు మొరాకో మ‌ధ్య అవ‌గాహ‌నపూర్వ‌క ఒప్పంద పత్రం (ఎంఒయు)పై 2019వ సంవ‌త్స‌రం ఫిబ్ర‌వ‌రి లో సంత‌కాలైన సంగ‌తి ని ప్రధాన మంత్రి శ్రీ నరేంద్ర మోదీ అధ్యక్షత న జ‌రిగిన కేంద్ర మంత్రివర్గ స‌మావేశం దృష్టి కి తీసుకురావ‌డ‌మైంది. ఈ ఎంఒయు యొక్క అమ‌లు హౌసింగ్ ఎండ్ హ్యూమ‌న్ సెటిల్‌ మెంట్ రంగాల లో ఉభ‌య దేశాల మ‌ధ్య ద్వైపాక్షిక స‌హ‌కారాన్ని బలోపేతం చేయగ‌ల‌దు. న‌గ‌రాల కు ఎదుర‌య్యే స‌వాళ్ళ ను ప‌రిష్క‌రించ‌డం లో ఇరు దేశాలు స‌హ‌క‌రించుకొంటాయి. ఈ క్రమం లో రెండు దేశాల మ‌ధ్య వ్యాపార సంబంధాల‌ ను మ‌రియు వాణిజ్య సంబంధాల ను మెరుగుప‌ర‌చ‌డమే కాకుండా స్థిర ప్రాతిపదిక‌ న స‌మ్మిళిత ప‌ట్ట‌ణ ప్రాంతాల వృద్ధి ని ప్రోత్స‌హించడం ధ్యేయం గా ఉండబోతోంది. ఇందులో భాగం గా ప్రధానం గా త‌క్కువ ఖ‌ర్చు అయ్యే గృహాల నిర్మాణాన్ని పెద్ద ఎత్తున చేప‌ట్ట‌డం తో పాటు నీటి స‌ర‌ఫ‌రా, పారిశుధ్యం, ప‌ట్ట‌ణ ప్రాంత ర‌వాణా, స్మార్ట్ న‌గ‌రాల అభివృద్ధి ల వంటి వాటిని కూడా చేప‌ట్టనున్నారు.
పరిసరాలను, పరిస్థితులను క్షుణ్నంగా అర్థం చేసుకుంటూ వ్యవహరించండి : ఐఏఎస్ యువ అధికారులకు ప్రధాన మంత్రి సూచన

భారతదేశ ప్రజలతో సరైన సంబంధాలు కలిగి ఉండేందుకు యువ ఐఎఎస్ అధికారులు వారి పరిసరాల పట్ల, పరిస్థితుల పట్ల సూక్ష్మగ్రాహ్యతను అలవరుచుకోవాలని ప్రధాన మంత్రి శ్రీ నరేంద్ర మోదీ వారికి ఈ రోజు సలహా ఇచ్చారు. సహాయక కార్యదర్శుల ప్రారంభిక సమావేశంలో ప్రధాన మంత్రి పాల్గొని, 2014 ఐ ఎ ఎస్ అధికారుల జట్టును ఉద్దేశించి మాట్లాడారు. వారికి వారి విజ్ఞానాన్ని, నైపుణ్యాలను పెంచుకునేందుకు- ఇంతకాలం శిక్షణలో వారు నేర్చుకున్నదానికన్నా ఎంతో మిన్నగా- ఇప్పుడు ఒక గొప్ప అవకాశం లభించిందని ప్రధాన మంత్రి చెప్పారు. వారు వారి నైపుణ్యాలను మరింతగా పెంచుకోవడానికి వారికి ఇచ్చిన విభాగాల పనితీరుకు అధిక విలువను జోడించడానికి ప్రయత్నించేందుకు రానున్న మూడు నెలల కాలాన్ని వినియోగించుకోవాలని ఆయన విజ్ఞప్తి చేశారు. మరీ ముఖ్యంగా పరిపాలనలో సాంకేతిక విజ్ఞానం వినియోగం గురించి ఆయన ప్రస్తావిస్తూ, ప్రభుత్వం పనితీరులో ఇప్పుడున్న సాంకేతిక విజ్ఞానాన్ని మరింత మెరుగుపరచేందుకు యువ అధికారులు కృషి చేయాలన్నారు. అధికార క్రమం గురించిన భయానికి లోనుకావద్దని, కేంద్ర ప్రభుత్వంలో సహాయక కార్యదర్శులుగా వారికి నిర్దేశించిన విధులను నేరవేర్చడంలో రానున్న మూడు నెలల లోను అనుభవయుక్త అధికారులతో సంప్రదింపులు జరిపేటప్పుడు నిర్భయంగా, అరమరికలు లేకుండా వ్యవహరించవలసిందని అధికారులకు ప్రధాన మంత్రి సూచించారు. ఇది ఐ ఎ ఎస్ శిక్షణలో 2013 సంవత్సర జట్టు నుండి మొదలైన ఒక కొత్త సంప్రదాయం అని ఆయన వెల్లడించారు. ఐ ఎ ఎస్ అధికారులు వారి వృత్తి జీవనం ఆరంభంలోనే కేంద్రంలో పనిచేసే విధంగా ఈ అవకాశం పూచీపడుతుందని, ఇటువంటి అవకాశం వారి సీనియర్ అధికారులకు కూడా లభించి ఉండదేమోనని ప్రధాన మంత్రి అన్నారు. ఈ కార్యక్రమంలో సిబ్బంది, ప్రజా ఫిర్యాదులు మరియు పెన్షన్ ల శాఖ సహాయ మంత్రి డాక్టర్ జితేంద్ర సింగ్, ఇంకా సీనియర్ అధికారులు పాల్గొన్నారు.
ప్రధానమంత్రి ని కలుసుకున్న – జమ్మూ కశ్మీర్ లెఫ్టినెంట్ గవర్నర్

జమ్మూ-కశ్మీర్ లెఫ్టినెంట్ గవర్నర్ శ్రీ మనోజ్ సిన్హా ఈ రోజు ప్రధానమంత్రి శ్రీ నరేంద్ర మోదీని కలిశారు. ఈ మేరకు ప్రధానమంత్రి కార్యాలయం సామాజిక మాధ్యమం ద్వారా ఒక ట్వీట్ చేస్తూ, "జమ్మూ–కశ్మీర్ లెఫ్టినెంట్ గవర్నర్, శ్రీ మనోజ్ సిన్హా ప్రధానమంత్రి నరేంద్ర మోదీని కలిశారు." అని పేర్కొంది.
ప్రాథ‌మిక, అన్వేషక  శాస్త్ర ప‌రిశోధ‌నల నిర్వ‌హ‌ణ‌కు స‌హ‌క‌రించుకొనేందుకు భార‌త‌దేశం, ర‌ష్యా ల మ‌ధ్య ఒప్పందం

2015 మే నెల‌లో భార‌త‌దేశం, ర‌ష్యాలు కుదుర్చుకున్న ఒక ఒప్పందం గురించి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం దృష్టికి తీసుకు వ‌చ్చారు. ప్రాథ‌మిక‌, అన్వేష‌క శాస్త్ర విజ్ఞాన రంగాల‌లో రిస‌ర్చ్ ప్రాజెక్టులను అమ‌లు చేయ‌డానికి భార‌త‌దేశం, ర‌ష్యా ప‌రిశోధ‌కుల‌కు స్ప‌ర్ధాత్మ‌కమైన‌ ప‌రిశోధ‌క గ్రాంటుల‌ మంజూరుకు ఈ ఒప్పందం వీలు క‌ల్పిస్తుంది. ఈ ఒప్పందం ఆరు సంవ‌త్స‌రాల పాటు చెల్లుబాటు అవుతుంది. దీనిని శాస్త్ర & సాంకేతిక‌ విజ్ఞాన విభాగం (డీఎస్ టీ), ర‌ష్య‌న్ సైన్స్ ఫెడ‌రేష‌న్ (ఆర్ఎస్ఎఫ్) ల ప‌ర‌స్ప‌ర స‌మ్మ‌తితో పొడిగించేందుకు అవ‌కాశం ఉంది. గ‌ణితం, కంప్యూట‌ర్ & సిస్ట‌మ్ సైన్స్; భౌతిక శాస్త్రం & అంత‌రిక్ష శాస్త్రం; రసాయ‌నిక శాస్త్రం & మెటీరియ‌ల్ సైన్స్; జీవ‌శాస్త్రం, లైఫ్ సైన్స్; వైద్యం కోసం ప్రాథ‌మిక ప‌రిశోధ‌న‌, వ్య‌వ‌సాయ‌ శాస్త్రం, భూ శాస్త్రం, ఇంజినీరింగ్‌ శాస్త్రం రంగాల‌లో ఈ పోటీని నిర్వ‌హిస్తారు. నిధులు అందించ‌వ‌ల‌సిన ప‌రిశోధ‌న ప్రాజెక్టుల‌ను గుర్తించ‌డంలో డీఎస్ టీ, ఆర్ఎస్ఎఫ్ లు క‌ల‌సి నిర్ణ‌యాన్ని తీసుకుంటాయి. ఈ స‌హ‌కారం తాలూకు ఫ‌లితాలు కొత్త‌ విజ్ఞాన ఆవిష్క‌ర‌ణ‌, సంయుక్త శాస్త్రవిజ్ఞాన ప్ర‌చుర‌ణ‌లు, సిబ్బందికి శిక్ష‌ణ‌, మేధాసంప‌త్తి సృజ‌న ల‌కు దారితీస్తాయి.
వృత్తి ప‌ర‌మైన భద్రత మ‌రియు ఆరోగ్యం రంగం లో స‌హ‌కారం అంశం పై భార‌త‌దేశాని కి, జ‌ర్మ‌నీ కి మ‌ధ్య ఎంఒయు కు ఆమోదం తెలిపిన మంత్రివ‌ర్గం

ఆక్యుపేశ‌న‌ల్ సేఫ్ టి ఎండ్ హెల్త్ (ఒఎస్‌హెచ్‌) రంగం లో స‌హ‌కారం అంశం పై భార‌త‌దేశాని కి మ‌రియు జ‌ర్మ‌నీ కి అవ‌గాహ‌నపూర్వ‌క ఒప్పంద ప‌త్రాని కి (ఎంఒయు) ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. ఈ ఎంఒయు ను 2018వ సంవ‌త్స‌రం న‌వంబ‌ర్ 13వ తేదీన న‌వీక‌రించ‌డమైంది. ప్ర‌యోజ‌నాలు: ఈ ఎంఒయు తో రెండు దేశాల లో విభిన్న ఆర్థిక కార్యకలాపాల లో వృత్తి ప‌ర‌మైన భద్రత మరియు ఆరోగ్యం రంగాని కి సంబంధించి ఆధునిక శిక్షణ పరిజ్ఞ‌ానాన్ని పాటించ‌డం లో, సవాళ్ల కు తట్టుకోవడం లో ఎంతో తోడ్పాటు లభించింది. ఎంఒయు లో భాగం గా ఒఎస్‌హెచ్ యొక్క స‌వాళ్ళ‌ ను ప‌రిష్క‌రించ‌డం కోసం, ప్ర‌త్యేకించి నిర్మాణం మ‌రియు త‌యారీ రంగం లో స‌వాళ్ళ‌ ను నెగ్గ‌డం కోసం త‌గిన ప‌రిజ్ఞానాన్ని ఇంట‌ర్ నేశ‌న‌ల్ సోష‌ల్ సెక్యూరిటీ అసోసియేష‌న్ (ఐఎస్ఎస్ఎ) ద్వారా జ‌ర్మ‌న్ సోశల్ యాక్సిడెంట్ ఇన్‌ శ్యోరన్స్ (డిజియువి) అందిస్తూ వ‌చ్చింది. అంతేకాకుండా, ఇది చాలా మంది శ్రామికుల కు వృత్తి ప‌ర‌మైన విధి నిర్వ‌హ‌ణ లో గాయాల మ‌రియు వ్యాధుల బారిన ప‌డ‌టాన్ని నిరోధించ‌డం లో, వారి కి భ‌ద్ర‌త ను మెరుగు ప‌ర‌చ‌డం లో తోడ్ప‌డ‌నుంది. ఈ ఒప్పందం తో భారత ప్రభుత్వ కార్మిక మంత్రిత్వ శాఖ యొక్క సాంకేతిక విభాగం అయినటువంటి డైరెక్టరేట్ జనరల్ ప్యాక్టరీ అడ్వైస్ సర్వీస్ ఎండ్ లేబర్ ఇన్ స్టిట్యూట్స్ (డిజిఎఫ్ఎఎస్ ఎల్ఐ) మరియు ఒఎస్ హెచ్ రంగం లోని చీఫ్ ఇన్ స్పెక్టర్ ఆఫ్ ఫ్యాక్టరీస్ ఆఫీసర్స్ (సిఐఎఫ్ స్) యొక్క సేవల ను మరింతగా మెరుగుపరచడానికి, భారతీయ శ్రామిక బలగానికి కొత్త సవాళ్ల ను పరిష్కరించుకొనేందుకు తనిఖీ వ్యవస్థ ను పటిష్టీకరించడానికి, ఒఎస్ హెచ్ రంగంలో అప్లయిడ్ రిసర్చ్ ను కొనసాగించడానికి, ఒఎస్‌హెచ్ ప్రమాణాల ను అభివృద్ధిపరచడానికి మరియు భారతీయ శ్రామిక బలగం యొక్క అభ్యున్నతికిగాను తగిన భద్రత సంస్కృతి ని అభివృద్ధిపరచడానికి వీలవుతుంది.
హెచ్డీపీఈఎల్ ఉద్యోగుల కొత్త వీఆర్ఎస్కు మంత్రిమండలి ఆమోదం

ప్రధాని శ్రీ నరేంద్రమోదీ సారథ్యంలోని మంత్రిమండలి హుగ్లీ డాక్ అండ్ పోర్ట్ ఇంజినీర్స్ లిమిటెడ్ (హెచ్‌.డి.పి.ఈ.ఎల్‌) ఉద్యోగులకు కోసం మెరుగైన స్వ‌చ్ఛంద ప‌ద‌వీ విర‌మ‌ణ ప‌థ‌కాన్ని (వీఆర్ఎస్‌) ప్ర‌వేశ పెట్టేందుకు ఆమోదం తెలిపింది. అలాగే ప్రయివేటు రంగంతో జాయింట్ వెంచర్ ఏర్పరచాలని నిర్ణయించింది. కొత్త వీఆర్ఎస్ ప్యాకేజీని ఐడీఏ 2007 అనుసంధానిత వేతన శ్రేణి ఆధారంగా నిర్ణయిస్తారు. ఈ స్వచ్ఛంద పదవీ విరమణ పథకాన్ని ఉద్యోగులకు మూడు నెలలపాటు అందుబాటులో ఉంచుతారు. తర్వాత అవసరాల మేరకు మరో నెలరోజులు పొడిగిస్తారు. కొత్త వీఆర్ఎస్ పథకం అమలు, ప్రయివేటురంగంతో భాగస్వామ్య కంపెనీ ఏర్పాటు ద్వారా కంపెనీ ప‌నితీరు ప‌రిశీలిస్తారు. ఒక‌వేళ స‌ఫ‌ల‌త సాధించ‌ని ప‌క్షంలో పెట్టుబడుల ఉపసంహరణ చేప‌డ‌తారు. కొత్త పదవీ విరమణ పథకాన్ని ఎంపిక చేసుకున్న ఉద్యోగులకు పాత పథకంతో పోలిస్తే మెరుగైన పదవీ విరమణ ప్రతిఫలాలు అందుతాయి. ఉద్యోగుల సంక్షేమాన్ని ప‌రిగ‌ణ‌న‌లోకి తీసుకొని, ప్ర‌భుత్వ ఖ‌జానాకు వాటిల్లే న‌ష్టాన్ని నివారించేలా క్యాబినెట్ నిర్ణయం తీసుకుంది. ఇదీ నేప‌థ్యం హెచ్‌.డి.పి.ఈ.ఎల్‌. ను 1819లో స్థాపించారు. తర్వాత ఆండ్రూ యూ లే లిమిటెడ్ నియంత్రణలోని పోర్ట్ ఇంజినీరింగ్ వ‌ర్క్స్ లో 1973లో విలీనం చేశారు. 1984లో జాతీయం చేసి కంపెనీ పేరును హుగ్లీ డాక్ అండ్ పోర్ట్ ఇంజినీర్స్ లిమిటెడ్ (హెచ్డీపీఈఎల్)గా మార్చారు. హెచ్‌.డి.పి.ఈ.ఎల్‌. కు రెండు యూనిట్లు ఉన్నాయి. ఒక‌టి సాల్ కియాలో, ఇంకొక‌టి నాజీర్ గంజ్‌లో ఉంది. ఈ రెండు యూనిట్లు తీవ్ర న‌ష్టాల్లో కూరుకుపోయాయి.
వీర జ‌వాన్ల‌కు ప్ర‌ధాన మంత్రి న‌రేంద్ర మోదీ వంద‌నం

1965 యుద్ధానికి 50 ఏళ్లు పూర్త‌యిన సంద‌ర్భంగా మాతృ భూమి కోసం ప్రాణాల‌కు తెగించి పోరాడిన వీర జ‌వాన్ల‌కు ప్రధాన మంత్రి శ్రీ నరేంద్ర మోదీ శిర‌స్సు వంచి వంద‌నం చేశారు. ” 1965 యుద్ధానికి 50 ఏళ్లు పూర్త‌యిన సంద‌ర్భంగా మాతృ భూమి కోసం పోరాడిన వీర జ‌వాన్ల‌కు శిర‌స్సు వంచి ప్ర‌ణామాలు చేస్తున్నాను. సైనిక ద‌ళాల సాహ‌సం, తెగువ స్ఫూర్తిదాయ‌కం. వారికి ఎదురైన ఆటంకాల‌ను విజ‌య‌వంతంగా అధిగ‌మించి భార‌త దేశ ఐక్య‌త‌ను, స‌మ‌గ్ర‌త‌ను కాపాడారు. శ్రీ లాల్ బ‌హదూర్ శాస్త్రి స‌మ‌ర్థ నాయ‌క‌త్వాన్ని మ‌నం గుర్తుంచుకోవాలి. 1965 యుద్ధం స‌మ‌యంలో ఆయ‌న జాతిని ముందుండి న‌డిపించారు. దేశానికి ఒక కీల‌క చోద‌క శ‌క్తిగా మారారు ” అని ప్ర‌ధాని పేర్కొన్నారు.
భారతదేశానికి, గ్రీస్ కు మధ్య వైమానిక సేవల ఒప్పందంపై సంతకాలకు ఆమోదం తెలిపిన కేంద్ర మంత్రివర్గం

ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం భారతదేశానికి, గ్రీస్ కు మధ్య వైమానిక సేవల ఒప్పందం (ఎఎస్ఎ)పై సంతకాలకు ఆమోదం తెలిపింది. పౌర విమానయాన రంగంలో ఆవిష్కారమయ్యే పరిణామాలకు అనుగుణంగా ఇరు దేశాలకు మధ్య ఇప్పటి కన్నా ఎక్కువగా వ్యాపారం, పెట్టుబడులు, పర్యటన మరియు సాంస్కృతిక ఆదాన ప్రదానాలు చోటు చేసుకొనేటట్లు ఈ ఒప్పందం దోహదం చేస్తుంది. ఎటువంటి అంతరాయాలకు తావు ఉండనటువంటి అనుసంధానాన్ని ఏర్పరచేందుకు, అటువంటి వాతావరణాన్ని ఇప్పటికన్నా అధికంగా ఏర్పరచేందుకు ఈ ఒప్పందం ఉపయోగపడనుంది. అంతే కాక, ఉభయ దేశాల వైమానిక సంస్థలకు వాణిజ్య సంబంధమైన అవకాశాలను అందించడంతో పాటు, మరింత భద్రతకు మరియు మరింత సురక్షకు కూడా ఇది బాట వేయగలదు. ఎఎస్ఎ ముఖ్యాంశాలు ఈ కింది విధంగా ఉన్నాయి: అ. ఇరు దేశాలకు ఒకటి లేదా అంతకు మించిన విమాన సేవల కంపెనీని నియమించే అధికారం ఉంటుంది. ఆ. అలా నియామకం పొందిన విమాన సేవల సంస్థకు అవతలి పక్షపు దేశంలో వైమానిక సేవల విక్రయాన్ని పెంపొందించేందుకుగాను అక్కడ కార్యాలయాలను నెలకొల్పే హక్కు ఉంటుంది. ఇ. ఉభయ దేశాల డెజిగ్నేటెడ్ ఎయిర్ లైన్స్ నిర్దిష్ట మార్గాలలో అంగీకారం కుదిరిన మేరకు సర్వీసులను నడిపేందుకు న్యాయమైన మరియు సమాన అవకాశాలను పొందగలుగుతాయి. ఈ. ప్రతి ఒక్క పక్షపు డెజిగ్నేటెడ్ ఎయిర్ లైన్ ఒకే పక్షానికి చెందిన, ఇతర పక్షానికి చెందిన మరియు థర్డ్ పార్టీకి చెందిన డెజిగ్నేటెడ్ క్యారియర్స్ తో సహకారాత్మకమైన మార్కెటింగ్ ఏర్పాట్లను కుదుర్చుకొనేందుకు వీలు ఉంటుంది; ఉ. రూట్ షెడ్యూలు ప్రకారం, భారతీయ వైమానిక సంస్థలు ఏథెన్స్, థెసలోనికి, హెరాక్లియన్ లకు విమానాలను నడపవచ్చు. అంతే కాక, తరువాతి కాలంలో నిర్ణయించే మేరకు గ్రీస్ లోని మరే 3 ప్రదేశాలకైనా భారతదేశం నుండి క్యారియర్ లను నడిపేందుకు కూడా అవకాశం లభించగలదు. హెలెనిక్ గణతంత్ర విమాన సంస్థలు న్యూ ఢిల్లీ, ముంబయ్, బెంగళూరు, కోల్ కతా, హైదరాబాద్ మరియు చెన్నై .. ఈ 6 మహానగరాలకు.. నేరు కార్యకలాపాలను జరపగలుగుతాయి. భారతదేశ డెజిగ్నేటెడ్ క్యారియర్ లతో పాటు గ్రీస్ క్యారియర్ లకు ఇమీడియట్ పాయింట్ అండ్ బియాండ్ పాయింట్ లు ఏవైనా సరే లభ్యం కాగలవు. భారతదేశానికి, గ్రీస్ కు మధ్య ప్రస్తుతం ఎటువంటి ఎఎస్ఎ లేదు. ఇరు పక్షాల ప్రతినిధి వర్గాలు 2016 సెప్టెంబరు 6, 7 తేదీలలో న్యూ ఢిల్లీలో సమావేశమయ్యాయి. భారతదేశం, గ్రీస్ ల మధ్య గగన తల అనుసంధానాన్ని మెరుగుపరచాలన్న ధ్యేయంతో, పౌర విమానయాన రంగంలోని అత్యంత తాజా పరిణామాలను దృష్టిలో పెట్టుకొని మరియు అంతర్జాతీయ పౌర విమానయాన సంస్థ (ఐసిఎఒ) యొక్క సరికొత్త నమూనాకు అనుగుణంగా ఈ ఒప్పందం రూపొందింది.
‘చౌరీ చౌరా’ అమ‌ర‌వీరుల‌ కు ఇవ్వ‌వ‌ల‌సినంత ప్రాధాన్యం ఇవ్వ‌లేదు: ప‌్ర‌ధాన మంత్రి

‘చౌరీ చౌరా’ అమ‌ర‌వీరుల‌ కు చ‌రిత్ర పుట‌ల లో ఇవ్వ‌దగినంత ప్రాధాన్యాన్ని ఇవ్వ‌లేదు అంటూ ప్ర‌ధాన మంత్రి గురువారం నాడు విచారాన్ని వ్య‌క్తం చేశారు. అంత‌గా ప్ర‌చారం లోకి రాన‌టువంటి అమ‌ర‌వీరుల, స్వాతంత్య్ర యోధుల గాథల‌ను దేశ ప్ర‌జ‌ల ముంగిట‌ కు తీసుకు రావ‌డానికి మ‌నం చేసే కృషే వారికి అర్పించ‌గ‌లిగే ఒక య‌థార్థమైన నివాళి కాగ‌ల‌దు అని ఆయ‌న అన్నారు. దేశం స్వాతంత్య్రం సంపాదించుకొని 75వ సంవ‌త్స‌రం లోకి అడుగుపెడుతున్న ఈ ఏడాది లో, ఈ కార్యానికి మ‌రింత సంద‌ర్భ శుద్ధి ఉంది అని ఆయ‌న అన్నారు. ఉత్త‌ర్ ప్ర‌దేశ్ లోని గోర‌ఖ్ పుర్ లో గ‌ల చౌరీ చౌరా లో ‘చౌరీ చౌరా’ శ‌త‌ వార్షికోత్స‌వాల‌ ను ఈ రోజు న వీడియో కాన్ఫ‌రెన్స్ మాధ్య‌మం ద్వారా ప్రారంభించిన త‌రువాత శ్రీ న‌రేంద్ర మోదీ ఆ కార్యక్రమంలో ప్ర‌సంగించారు. చౌరీ చౌరా అమ‌ర‌వీరుల గురించిన చ‌ర్చ ఎంత మేర‌కు అయితే జ‌ర‌గాలో అంత జ‌ర‌గ‌క‌ పోవ‌డమనేది దుర‌దృష్ట‌క‌ర‌ం అని ప్ర‌ధాన మంత్రి అన్నారు. చౌరీ చౌరా అనేది సామాన్య ప్ర‌జానీకం స్వీయ ప్రేరణను పొంది సలిపినటువంటి పోరాట ఘ‌ట్ట‌ం అని ఆయ‌న అన్నారు. ‘‘ఈ పోరాటం తాలూకు క్రాంతికారుల‌ కు చ‌రిత్ర పుట‌ల లో ద‌క్క‌వ‌ల‌సినంత ప్రాముఖ్యం ల‌భించ‌లేదు; అయిన‌ప్ప‌టికీ కూడా వారు చిందించిన ర‌క్తం ఈ గ‌డ్డ‌ లో మిళితమైవుంది’’ అని ప్ర‌ధాన మంత్రి నొక్కిచెప్పారు. స్వాతంత్య్ర పోరాటానికి సంబంధించినంతవరకు ఒక ఘటన కు గాను 19 మంది స్వాతంత్య్ర యోధుల‌ ను ఉరి తీసిన‌ అటువంటి ఘ‌ట్టాన్ని మ‌రొక‌టి క‌నుగొన‌డం అరుదైన విష‌య‌ం అని ప్ర‌ధాన మంత్రి అన్నారు. బాబా రాఘ‌వ్ దాస్, పండిత్ మ‌ద‌న్ మోహ‌న్ మాల‌వీయ ల కృషి ఫ‌లితంగా ఇంచుమించు 150 మంది ఉరికంబం పాల‌బ‌డ‌కుండా ప్రాణాల‌ ను ద‌క్కించుకొన్న సంగ‌తి ని శ్రీ న‌రేంద్ర మోదీ గుర్తుకు తెచ్చారు. స్వాతంత్య్ర సంగ్రామం తాలూకు అంత‌గా తెలియ‌న‌టువంటి అంశాల‌ ను అన్వేషించ‌డానికి జ‌రుగుతున్న ప్ర‌య‌త్నాల లో విద్యార్థులు, యువ‌తీ యువ‌కులు పాలుపంచుకొంటున్న ఈ ప్ర‌చార కార్య‌క్ర‌మం ప‌ట్ల ప్ర‌ధాన మంత్రి సంతోషాన్ని వ్య‌క్తం చేశారు. స్వాతంత్య్రాన్ని దక్కించుకొని 75 సంవ‌త్స‌రాల కాలం పూర్తి అయిన సంద‌ర్భాన్ని గురించి, స్వాతంత్య్ర స‌మర వీరుల లో అంత‌గా వెలుగు లోకి రాన‌టువంటి వారిని గురించి తెలియ‌జేసే ఒక పుస్త‌కాన్ని రాయండి అంటూ యువ ర‌చ‌యిత‌ల‌ ను విద్య మంత్రిత్వ శాఖ ఆహ్వానించిందని ఆయ‌న తెలిపారు. చౌరీ చౌరా తాలూకు స్వాతంత్ర్య యోధులు అనేక మంది జీవితాలను దేశం కట్టెదుటకు తీసుకువచ్చేందుకు అవకాశం ఉండవచ్చంటూ ఆయన ఆశాభావాన్ని వ్యక్తం చేశారు. ఈ ‘చౌరీ చౌరా’ శతవార్షికోత్సవాలను స్థానిక క‌ళ‌ల‌ కు, స్థానిక సంస్కృతి కి, ఆత్మనిర్భరత కు జతపరుస్తూ ఉండటం అనేది మన స్వాతంత్య్ర యోధుల‌ కు అర్పిస్తున్నటువంటి ఒక నివాళి లా ఉంది అని ప్రధాన మంత్రి అన్నారు. ఈ కార్యక్రమాన్ని ఏర్పాటు చేసినందుకుగాను ఉత్త‌ర్ ప్ర‌దేశ్ ప్ర‌భుత్వాన్ని, ఉత్త‌ర్ ప్ర‌దేశ్ ముఖ్యమంత్రి శ్రీ యోగి ఆదిత్యనాథ్ ను కూడా ఆయన ప్రశంసించారు.
వార‌ణాసికి ఫైనాన్షియ‌ల్ ఇంక్లూజ‌న్ ప్రారంభించిన ప్ర‌ధాని

ప్ర‌ధాని శ్రీ‌ న‌రేంద్ర‌మోదీ శుక్ర‌వారం వార‌ణాసి ప్ర‌జ‌ల‌కు ఫైనాన్షియ‌ల్ ఇంక్లూజ‌న్ ను ప్రారంభించారు. ఇందులో భాగంగా వార‌ణాసిలోని అల్పాదాయ వ‌ర్గాల‌కు 101 ఇ రిక్షాలు, 501 పెడ‌ల్ రిక్షాలు, తోపుడు బ‌ళ్ల‌ను పంపిణీ చేశారు. ల‌బ్ధిదారులంద‌రికీ ప్ర‌ధాన‌మంత్రి జ‌న్ ధ‌న్ యోజ‌న కింద బ్యాంకు ఖాతాలు, రూపే కార్డులు జారీ చేయ‌నున్నారు. ఇ రిక్షాల‌న్నింటికీ జిపిఆర్ఎస్‌, కెమెరాల వంటి డిజిట‌ల్ గాడ్జెట్లు అమ‌ర్చారు. సిడ్బి, ఐడిబిఐ బ్యాంక్‌, యూకో బ్యాంక్‌, అమెరికా ఇండియా ఫౌండేష‌న్ వంటి వివిధ సంస్థ‌ల నిర్వ‌హ‌ణ‌లోని ఫైనాన్షియ‌ల్ ఇంక్లూజ‌న్ కార్య‌క‌లాపాల‌తో వాటిని అనుసంధానం చేశారు. ఆ సంస్థ‌ల‌కు చెందిన సీనియ‌ర్ అధికారులంద‌రూ ఈ కార్య‌క్ర‌మంలో పాల్గొన్నారు. వార‌ణాసి ప్ర‌జ‌ల జీవితాల్లో మార్పున‌కు ఇది ఒక శుభారంభ‌మ‌ని ప్ర‌ధాని ప్ర‌క‌టించారు. పేద‌రిక నిర్మూల‌న‌కు గ‌తంలో కూడా ఎన్నో కార్య‌క్ర‌మాలు అమ‌లు జ‌రిగాయ‌ని, ద‌శాబ్దాలు గ‌డిచినా అవి ఆశించిన ఫ‌లితాలు సాధించ‌లేద‌ని ప్ర‌ధాని అన్నారు. పేద‌రిక నిర్మూల‌న‌కు చేప‌డుతున్న కార్య‌క్ర‌మాల ఫ‌లితాలు మ‌రింత‌గా విస్త‌రించాల్సిన అవ‌స‌రం ఉన్న‌ద‌ని, వాటి వేగం పెంచాల్సి ఉన్న‌ద‌ని ఆయ‌న అభిప్రాయ‌ప‌డ్డారు. భ‌విష్య‌త్ త‌రాల జీవ‌న ప్ర‌మాణాలు మెరుగుప‌రిచేందుకు శ్ర‌మించి ప‌ని చేసేందుకు పేద ప్ర‌జ‌లు సిద్ధంగా ఉన్నార‌ని ప్ర‌ధాని చెప్పారు. పేద‌లు స్వ‌యం స‌మృద్ధిని సాధించేందుకు నైపుణ్యాల వృద్ధి కోసం ప్ర‌భుత్వం ప్రాధాన్య‌త ఇస్తున్న‌ట్టు ఆయ‌న తెలిపారు. రిక్షాలు, తోపుడు బ‌ళ్లు పొందిన ల‌బ్ధిదారుల‌తో ప్ర‌ధాని అంత‌కు ముందు మాట్లాడారు. త‌మ పిల్ల‌ల‌కు మంచి విద్య అందించ‌డం నుంచి తోపుడు బ‌ళ్ల‌ ద్వారా తాము ఆర్జించే ఆదాయాలు పెంచుకోవ‌డం వ‌ర‌కు వారి క‌ల‌ల గురించి ఆ స‌భ‌కు హాజ‌రైన ప్ర‌జ‌ల‌కు వివ‌రించారు. ఇటీవ‌ల ర‌క్షాబంధ‌న్ ప‌ర్వ‌దినం సంద‌ర్భంగా వార‌ణాసి నుంచి త‌న‌కు భారీ సంఖ్య‌లో అందిన రాఖీల గురించి ప్ర‌స్తావిస్తూ ఆ రాఖీల ద్వారా త‌మ శుభాశీస్సులు అందించిన త‌ల్లులు, సోద‌రీమ‌ణుల‌కు ఆయ‌న కృత‌జ్ఞ‌త‌లు తెలిపారు.
ధ‌ర్మ‌శాల‌లో 16, 17 తేదీల్లో జ‌రుగ‌నున్న రాష్ర్టాల ప్ర‌ధాన కార్య‌ద‌ర్శుల తొలి జాతీయ స‌ద‌స్సుకు అధ్య‌క్ష‌త వ‌హించ‌నున్న ప్ర‌ధాన‌మంత్రి

హిమాచ‌ల్ ప్ర‌దేశ్ లోని ధ‌ర్మ‌శాల‌లో హెచ్ పిసిఏ స్టేడియంలో 2022 జూన్ 16, 17 తేదీల్లో జ‌రుగ‌నున్న ముఖ్య కార్య‌ద‌ర్శుల తొలి జాతీయ స‌మావేశానికి ప్ర‌ధాన‌మంత్రి శ్రీ న‌రేంద్ర మోదీ అధ్య‌క్ష‌త వ‌హిస్తున్నారు. కేంద్ర‌, రాష్ట్ర ప్ర‌భుత్వాల మ‌ధ్య భాగ‌స్వామ్యం మ‌రింత ప‌టిష్ఠ‌త దిశ‌గా ఇది ఒక విశేష‌మైన అడుగు. 2022 జూన్ 15-17 తేదీల మ‌ధ్య‌న ప్ర‌ధాన కార్య‌ద‌ర్శుల జాతీయ స‌మావేశం జ‌రుగ‌నుంది. కేంద్ర ప్ర‌భుత్వం, అన్ని రాష్ట్ర ప్ర‌భుత్వాలు/ కేంద్ర‌పాలిత ప్రాంతాల ప్ర‌తినిధులు, ఆయా విభాగాల నిపుణులు మొత్తం 200 మంది పైగా ప్ర‌జ‌లు ఇందులో పాల్గొంటారు. మూడు రోజుల పాటు జ‌రిగే ఈ స‌మావేశంలో త్వ‌రిత‌, స్థిర ఆర్థిక వృద్ధికి రాష్ర్టాల భాగ‌స్వామ్యంతో ముంద‌డుగు అనే అంశంపై దృష్టి సారిస్తుంది. టీమ్ ఇండియాగా ప‌ని చేయ‌డం ద్వారా ఈ స‌మావేశం స్థిర‌త్వంతో కూడిన అధిక వృద్ధికి స‌హ‌కార‌పూర్వ‌క కార్యాచ‌ర‌ణ‌, ఉపాధి సృష్టి, విద్య‌, జీవ‌న సౌల‌భ్యం, వ్య‌వ‌సాయంలో ఆత్మ‌నిర్భ‌ర‌త‌కు పునాది వేస్తుంది. ఉమ్మ‌డి అభివృద్ధి అజెండా రూప‌క‌ల్ప‌న‌, అమ‌లు; ప్ర‌జ‌ల ఆకాంక్ష‌ల సాధ‌న‌కు ఐక్య కార్యాచ‌ర‌ణ‌కు బ్లూప్రింట్ ప్రాధాన్య‌త‌ను ఈ స‌ద‌స్సు చ‌ర్చిస్తుంది. ఆరు నెల‌ల పాటు 100 విడ‌త‌లుగా జ‌రిగిన తీవ్ర చ‌ర్చ‌ల అనంత‌రం ఈ సద‌స్సు కాన్సెప్ట్, అజెండా రూపొందించారు. స‌ద‌స్సులో స‌వివ‌ర‌మైన చ‌ర్చ‌కు మూడు థీమ్ ల‌ను గుర్తించారు. (i) జాతీయ విద్యావిధానం అమ‌లు; (ii) ప‌ట్ట‌ణ పాల‌న‌; (iii) పంట‌ల వివిధీక‌ర‌ణ‌, నూనెగింజ‌లు, ప‌ప్పుదినుసులు, ఇత‌ర వ్య‌వ‌సాయ క‌మోడిటీల ఉత్ప‌త్తిలో స్వ‌యం స‌మృద్ధి. జాతీయ విద్యా విధానం అంశంపై చ‌ర్చ‌లో పాఠ‌శాల విద్య‌, ఉన్న‌త విద్య రెండింటి పైన చ‌ర్చిస్తారు. ప‌ర‌స్ప‌ర అభ్యాసం కోసం ఈ స‌ద‌స్సులో చ‌ర్చ‌కు రానున్న అన్ని థీమ్ ల‌లో రాష్ర్టాలు/ కేంద్ర‌పాలిత ప్రాంతాలు సాధించిన అత్యుత్త‌మ ప్ర‌మాణాల‌కు సంబంధించిన ప్రెజెంటేష‌న్లు ఇస్తారు. ఆకాంక్షాపూరిత జిల్లాల కార్య‌క్ర‌మంపై ప్ర‌త్యేక సెష‌న్ ఉంటుంది. ఇప్ప‌టివ‌ర‌కు సాధించిన విజ‌యాలు; పాల‌న‌కు సంబంధించిన డేటా స‌హా విజ‌య‌వంత‌మైన కేస్ స్ట‌డీల‌ను ఎంపిక చేసిన జిల్లాల యువ క‌లెక్ట‌ర్లు స‌మ‌ర్పిస్తారు. “ఆజాదీ కా అమృత్ మ‌హోత్స‌వ్ : 2047కి రోడ్ మ్యాప్” అనే అంశంపై ఒక ప్ర‌త్యేక సెష‌న్ ఉంటుంది. వ్యాపార స‌ర‌ళీక‌ర‌ణ కోసం చ‌ట్ట‌ప‌ర‌మైన నిబంధ‌న‌ల త‌గ్గింపు, తేలిక‌పాటి నేరాల‌కు క్ష‌మాభిక్ష‌; ప‌థ‌కాల సంపూర్ణ‌ అమ‌లు విష‌యంలో కేంద్ర రాష్ట్ర ప్ర‌భుత్వాల మ‌ధ్య స‌మ‌న్వ‌యం, చివ‌రి వ్య‌క్తికి అందించేందుకు హామీ; పిఎం గ‌తిశ‌క్తితో భార‌త మౌలిక వ‌స‌తుల రంగం ప‌రివ‌ర్త‌న‌; సామ‌ర్థ్యాల నిర్మాణం : ఐగాట్‌-మిష‌న్ క‌ర్మ‌యోగి అమ‌లు అంశాల‌పై నాలుగు ప్ర‌త్యేక థీమాటిక్ సెష‌న్లుంటాయి. ఈ స‌మావేశంలో తీసుకున్న నిర్ణ‌యాల ఫ‌లితాల‌పై రాష్ర్టాల ముఖ్య‌మంత్రులు, అన్ని రాష్ర్టాలు, కేంద్ర పాలిత ప్రాంతాల అడ్మినిస్ర్టేట‌ర్లు పాల్గొనే నీతి ఆయోగ్ గ‌వ‌ర్నింగ్ కౌన్సిల్ స‌మావేశంలో చ‌ర్చిస్తారు. దీని వ‌ల్ల‌ అత్యున్న‌త స్థాయిలో ఏకాభిప్రాయ సాధ‌న‌తో ఒక కార్యాచ‌ర‌ణ రూపొందించే వీలు క‌లుగుతుంది.
శ్రీ సుభాష్ చంద్ర రాసిన పుస్తకం “ద జడ్ ఫ్యాక్టర్” ను విడుదల చేసిన ప్రధాన మంత్రి

శ్రీ సుభాష్ చంద్ర రచించిన “ద జడ్ ఫ్యాక్టర్” అనే గ్రంథాన్ని ప్రధాన మంత్రి శ్రీ నరేంద్ర మోదీ ఈ రోజు ఆవిష్కరించారు. ఈ సందర్భంగా ప్రధాని ప్రసంగిస్తూ, సమాజంలోని బలహీన వర్గాల వారి పట్ల ఎప్పటికీ శ్రద్ధ తీసుకొనే వ్యక్తి సుభాష్ చంద్ర అని అభివర్ణించారు. అంతే కాకుండా, శ్రీ సుభాష్ చంద్ర తో తాను ఇంతకు ముందు జరిపిన ముఖాముఖి సమావేశాలలోని కొన్ని సంగతులను ప్రధాని గుర్తుకు తెచ్చుకున్నారు.
పూర్వ ప్ర‌ధాని శ్రీ అట‌ల్ బిహారీ వాజ్‌పేయీ ని ఎఐఐఎమ్ఎస్ లో కలుసుకొన్న  ప్ర‌ధాన మంత్రి

పూర్వ ప్ర‌ధాని శ్రీ అట‌ల్ బిహారీ వాజ్‌పేయీ ని ప్ర‌ధాన మంత్రి శ్రీ న‌రేంద్ర మోదీ ఎఐఐఎమ్ఎస్ లో ఈ రోజు కలుసుకొన్నారు. శ్రీ వాజ్‌పేయీ కుటుంబ స‌భ్యుల‌తో ప్ర‌ధాన మంత్రి సంభాషించారు. అలాగే వైద్యుల‌తో కూడా ఆయన మాట్లాడి శ్రీ వాజ్‌పేయీ ఆరోగ్యం గురించి అడిగి తెలుసుకొన్నారు. శ్రీ న‌రేంద్ర మోదీ ఎఐఐఎమ్ఎస్ లో దాదాపు 50 నిమిషాల సేపు ఉన్నారు.
అస్సాం, ఒడిశా ల‌లో ప‌ర్య‌టించ‌నున్న ప్ర‌ధాన మంత్రి; విశాఖ‌ప‌ట్నంలో జ‌రుగుతున్న అంత‌ర్జాతీయ యుద్ధ నౌక‌ల స‌మీక్ష కు హాజ‌ర‌వుతారు

ప్ర‌ధాన మంత్రి శ్రీ న‌రేంద్ర మోదీ 2016 ఫిబ్ర‌వ‌రి 5వ తేదీ నుంచి 7వ తేదీ వ‌ర‌కు మూడు రోజుల‌ పాటు అస్సాం, ఆంధ్ర ప్ర‌దేశ్ , ఇంకా ఒడిశా రాష్ట్రాల‌లో ప‌ర్య‌టించ‌నున్నారు. ఫిబ్ర‌వ‌రి 5న ప్ర‌ధాన మంత్రి శ్రీ న‌రేంద్ర మోదీ అస్పాంలోని డిబ్రూగ‌ఢ్ కు చేరుకుంటారు. లెపేట్ కాటా లో బ్ర‌హ్మ‌పుత్ర క్రాక‌ర్ అండ్ పాలిమ‌ర్ లిమిటెడ్ ను ఆయ‌న ప్రారంభిస్తారు. ఇది ఈశాన్య భార‌తంలోకెల్లా మొట్ట‌మొద‌టి పెట్రో- ర‌సాయ‌నిక ప్రాజెక్టు. ఇదే కార్య‌క్ర‌మంలో భాగంగా.. నుమాలీగ‌ఢ్ రిఫైన‌రీ లిమిటెడ్‌ లో దేశీయ పరిజ్ఞానాన్ని ఉప‌యోగించుకొని ఏర్పాటు చేసిన‌ మైనం ఉత్ప‌త్తి విభాగాన్ని కూడా ప్ర‌ధాన మంత్రి దేశానికి అంకితం చేస్తారు. ఈ విభాగం భార‌త‌దేశంలోకెల్లా అధిక స్థాయిలో మైనాన్ని ఉత్ప‌త్తి చేస్తుంది. డిబ్రూగ‌ఢ్ కు స‌మీపంలోని మ‌రాన్ లో తేయాకు శ్రామికుల‌ను ఉద్దేశించి ప్ర‌ధాన మంత్రి ప్ర‌సంగిస్తారు. శిబ్ సాగ‌ర్ లో శంక‌ర‌దేవ సంఘం 85వ‌ వార్షిక స‌మావేశంలో ఆయ‌న పాల్గొని, ప్ర‌సంగిస్తారు. 12వ ద‌క్షిణ ఆసియా క్రీడ‌ల‌ను ప్ర‌ధాన మంత్రి శ్రీ న‌రేంద్ర మోదీ గౌహ‌తి లో ప్రారంభిస్తారు. ఈ క్రీడ‌ల‌లో ఎనిమిది దేశాలు.. అఫ్గానిస్తాన్, బంగ్లాదేశ్‌, భార‌త‌దేశం, భూటాన్, మాల్దీవులు, నేపాల్, పాకిస్తాన్, శ్రీలంక.. పాల్గొంటున్నాయి. ఫిబ్ర‌వ‌రి 6న ప్ర‌ధాన మంత్రి శ్రీ న‌రేంద్ర మోదీ విశాఖ‌ప‌ట్నంలో అంత‌ర్జాతీయ యుద్ధ‌నౌక‌ల‌ స‌మీక్ష కార్య‌క్ర‌మానికి హాజ‌రు అవుతారు. స‌ముద్ర సంబంధిత ప్ర‌ద‌ర్శ‌న‌ను కూడా ఆయ‌న సంద‌ర్శిస్తారు. ఫిబ్ర‌వ‌రి 7న ప్ర‌ధాన మంత్రి శ్రీ న‌రేంద్ర మోదీ భువ‌నేశ్వ‌ర్ కు చేరుకుంటారు. ద నేష‌న‌ల్ ఇన్ స్టిట్యూట్ ఆఫ్ సైన్స్ ఎడ్యుకేష‌న్ అండ్ రిస‌ర్చ్ ను దేశానికి అంకితం చేస్తారు. పురీలో శ్రీ జ‌గ‌న్నాథ ఆల‌యాన్ని శ్రీ న‌రేంద్ర మోదీ సంద‌ర్శిస్తారు. పారాదీప్ లో ఇండియ‌న్ ఆయిల్ కు చెందిన అత్యాధునిక‌ చ‌మురు శుద్ధి క‌ర్మాగారాన్ని దేశానికి ప్ర‌ధాన మంత్రి శ్రీ న‌రేంద్ర మోదీ అంకితం చేస్తారు. పారాదీప్ రిఫైన‌రీ మొత్తం 15 ఎమ్ఎమ్ టిపిఎ సామ‌ర్థ్యాన్ని క‌లిగి ఉంటుంది. రిఫైన‌రీలోని ద ఇండేన్ మ్యాక్సిమైజేష‌న్ లేదా ఐఎన్ డీఎమ్ఎఎక్స్ యూనిటును అధిక నాణ్య‌త క‌లిగిన‌ ఎల్ పిజి ని ఉత్ప‌త్తి చేయ‌టానికి పూర్తిగా దేశీయ ప‌రిజ్ఞానంతో నెల‌కొల్పారు. ఈ శుద్ధి క‌ర్మాగారం హైడ్రోకార్బ‌న్ రంగంలో ఒక కొత్త ర‌కం పారిశ్రామికీక‌ర‌ణ‌కు బాట వేస్తుంద‌ని, తూర్పు భార‌తావ‌ని ఆర్థిక పురోగ‌తిని వేగ‌వంతం చేయ‌గ‌ల‌ద‌ని భావిస్తున్నారు. ప్ర‌ధాన మంత్రి శుద్ధి క‌ర్మాగారంలోని మెయిన్ కంట్రోల్ రూమ్ ను, ఐఎన్ డీఎమ్ఎఎక్స్ యూనిటును సంద‌ర్శిస్తారు. ఫిబ్ర‌వ‌రి 7న మ‌ధ్యాహ్నానిక‌ల్లా ప్ర‌ధాన మంత్రి శ్రీ న‌రేంద్ర మోదీ విశాఖ‌ప‌ట్నం కు చేరుకుంటారు. అక్క‌డ అంత‌ర్జాతీయ యుద్ధ‌నౌక‌ల స‌మీక్ష కార్యక్ర‌మంలో భాగంగా జ‌రిగే ద ఇంట‌ర్ నేష‌న‌ల్ సిటీ ప‌రేడ్ ను, కార్య‌క‌లాపాల ప్ర‌ద‌ర్శ‌న ను ఆయ‌న తిల‌కిస్తారు. ఈ సంద‌ర్భంగా ప్ర‌ధాన మంత్రి ప్ర‌సంగ కార్య‌క్ర‌మం కూడా ఉంటుంది.
హైతీ అధ్యక్షుడు శ్రీ జోవెనెల్ మోయిజ్ హత్య పట్ల సంతాపాన్ని వ్యక్తం చేసిన ప్ర‌ధాన మంత్రి

హైతీ అధ్యక్షుడు శ్రీ జోవెనెల్ మోయిజ్ హత్య పట్ల, ప్రథమ మహిళ మార్టిన్ మోయిజ్ పై జరిగిన దాడి పట్ల ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్యక్తం చేశారు. ‘‘ హైతీ అధ్యక్షుడు శ్రీ జోవెనెల్ మోయిజ్ హత్య మరియు ప్రథమ మహిళ మార్టిన్ మోయిజ్ పై దాడి జరగడం నాకు దు:ఖాన్ని కలిగించింది. అధ్యక్షుడు శ్రీ మోయిజ్ కుటుంబానికి, హైతీ ప్రజల కు ఇదే నా సంతాపం ’’ అని ప్రధాన మంత్రి తన ట్వీట్ లో పేర్కొన్నారు.
భారతదేశం మరియు ఇరాన్ ల మధ్య ద్వైపాక్షిక ఎమ్ఒయు కు ఆమోదం తెలిపిన మంత్రివర్గం

సెక్యూరిటీస్ మార్కెట్ లకు సంబంధించిన విషయాలలో పరస్పర సహకారానికిగాను సెక్యూరిటీస్ అండ్ ఎక్స్ చేంజ్ బోర్డ్ ఆఫ్ ఇండియా (ఎస్ఇబిఐ) కి మరియు ఇరాన్ కు చెందిన సెక్యూరిటీస్ అండ్ ఎక్స్ చేంజ్ ఆర్గనైజేషన్ (ఎస్ఇఒ)కు మధ్య ద్వైపాక్షిక అవగాహనపూర్వక ఒప్పందం (ఎమ్ఒయు) కు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. రెండు దేశాల నియంత్రణదారు సంస్థల మధ్య సహకారంతో పాటు ఆర్థిక లింకులు కూడా మరింతగా అభివృద్ధి చెందేటట్లు ఈ ఎమ్ఒయు తోడ్పడే సూచనలు ఉన్నాయి. అంతే కాక, రెండు దేశాల సెక్యూరిటీస్ మార్కెట్ లు సమర్ధంగా పురోగమించేందుకు అనువైన పరిస్థితులను కూడా కల్పించడం ఈ ఎమ్ఒయు ధ్యేయంగా ఉంది. ఉభయ దేశాల మధ్య సమాచారాన్ని పంచుకొనే ఫ్రేమ్ వర్క్ ను పటిష్టపరచడంలోనూ ఇది సహకరించగలుగుతుంది. సెబీ మరియు ఇరాన్ కు చెందిన ఎస్ఇఒ ల నియంత్రణ కార్యకలాపాలు, ఇంకా విదేశాలలో పరస్పరం సహకరించుకొనే తీరుకు మరిన్ని పార్శ్వాలను సైతం జోడిస్తుందని ఆశిస్తున్నారు. సెబి కి, ఇరాన్ కు చెందిన ఎస్ఇఒ కు మధ్య సమాచారాన్ని పంచుకొనేందుకు ఉన్న ఫ్రేమ్ వర్క్ ను పటిష్టపరచడంలోనూ ఇది సహకరిస్తుందని భావిస్తున్నారు.